CELEX: 32010R0103
Language: lv
Date: 2010-02-05 00:00:00
Title: Komisijas Regula (ES) Nr. 103/2010 ( 2010. gada 5. februāris ) par atļauju izmantot metionīna hidroksianaloga mangāna helātu kā piedevu gaļas cāļu pārtikai (Dokuments attiecas uz EEZ)

6.2.2010   
            
            
               LV
            
            
               Eiropas Savienības Oficiālais Vēstnesis
            
            
               L 35/1
            
         KOMISIJAS REGULA (ES) Nr. 103/2010
   (2010. gada 5. februāris)
   par atļauju izmantot metionīna hidroksianaloga mangāna helātu kā piedevu gaļas cāļu pārtikai
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka dzīvnieku barības piedevu izmantošanai jāsaņem atļauja, un paredzēts šādas atļaujas piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu ir iesniegts pieteikums, lai saņemtu atļauju preparātam, kas minēts šīs regulas pielikumā. Pieteikumam bija pievienotas Regulas (EK) Nr. 1831/2003 7. panta 3. punktā noteiktās ziņas un dokumenti.
            
         
               (3)
            
            
               Pieteikums attiecas uz atļauju metionīna hidroksianaloga mangāna helātam, lai to lietotu kā dzīvnieku barības piedevu gaļas cāļiem un klasificētu piedevu kategorijā “uzturfizioloģiskās piedevas”.
            
         
               (4)
            
            
               Eiropas Pārtikas nekaitīguma iestāde (“Iestāde”) 2009. gada 15. septembra atzinumā (2) un 2008. gada 15. aprīļa atzinumā (3) secināja, ka metionīna hidroksianaloga mangāna helātam nav kaitīgas ietekmes uz dzīvnieku veselību, cilvēku veselību vai vidi, to izmantojot gaļas cāļiem. Saskaņā ar 2008. gada 15. aprīļa atzinumu minētā preparāta izmantojumu var uzskatīt par pieejamā mangāna avotu, un tas atbilst gaļas cāļu uzturfizioloģiskās piedevas kritērijiem. Iestāde iesaka ieviest atbilstošus pasākumus lietotāju drošībai. Tā neuzskata, ka ir jānosaka īpašas prasības veikt uzraudzību pēc preparāta laišanas tirgū. Tā arī pārbaudīja ziņojumu par barības piedevas analīzes metodi, ko iesniegusi ar Regulu (EK) Nr. 1831/2003 izveidotā Kopienas references laboratorija.
            
         
               (5)
            
            
               Minētā preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādējādi preparātu jāļauj izmantot, kā norādīts šīs regulas pielikumā.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas ietilpst barības piedevu kategorijā “uzturfizioloģiskās piedevas” un funkcionālajā grupā “mikroelementu maisījumi”, ir atļauts izmantot kā dzīvnieku barības piedevu atbilstīgi pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir piemērojama visās dalībvalstīs.
      Briselē, 2010. gada 5. februārī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  The EFSA Journal (2009) 7(9): 1316.
   
      (3)  The EFSA Journal (2008) 692, 1. lpp.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  Elementa (Mn) sastāvs mg/kg kompleksās barības ar mitruma saturu 12 %
               
            
                  
                     Uzturfizioloģisko piedevu kategorija. Funkcionālā grupa: mikroelementu maisījumi
                  
               
            
                  3b5.10
               
               
                  —
               
               
                  Metionīna hidroksianaloga mangāna helāts
               
               
                  
                               
                           
                           
                              Piedevas raksturojums
                              
                                           
                                       
                                       
                                          Metionīna hidroksianaloga mangāna helāts, kas satur ne mazāk kā 13 % cinka un 76 % (2-hidroksi-4-metiltio) butānskābes
                                       
                                    
                                           
                                       
                                       
                                          Minerāleļļa: ≤ 1 %
                                       
                                    
                        
                               
                           
                           
                              Analīzes metode (1)
                              
                              Induktīvi saistītas plazmas atomu emisijas spektrometrija (ICP-AES) saskaņā ar EN 15510:2007
                           
                        
               
                  Gaļas cāļi
               
               
                  —
               
               
                  —
               
               
                  150 (kopā)
               
               
                  
                              1.
                           
                           
                              Minēto piedevu barībā iekļauj premiksa veidā.
                           
                        
                              2.
                           
                           
                              Lietotāju drošībai apstrādes laikā jālieto elpceļu aizsarglīdzekļi, aizsargbrilles un cimdi.
                           
                        
               
                  26.2.2020.
               
            
         (1)  Sīkāka informācija par analīzes metodēm ir pieejama Kopienas references laboratorijas tīmekļa vietnē: http://irmm.jrc.ec.europa.eu/crl-feed-additives